# Karita Mattila

Karita Mattila (Somero, Finlàndia, el 5 de setembre de 1960) és una soprano finlandesa, una de les més grans exponents del cant líric de la seva generació, com a soprano lírico-dramàtica destaca en personatges de Verdi, Puccini, Mozart, Richard Strauss i Wagner.
Va guanyar el Primer premi Cardiff Singer of The World el 1983 i es va graduar a l'Acadèmia Sibelius de Hèlsinki, on va estudiar amb Liisa Linko-Malmio. Va continuar els estudis a Londres, amb la Vera Rózsa, mestra de Kiri Te Kanawa, Anne Sofie von Otter i altres cèlebres cantants.

## Biografia

Mattila va fer el seu debut a la Royal Opera House, Covent Garden de Londres, en el paper de Fiordiligi a Così fan tutte de Wolfgang Amadeus Mozart el 1986. El 22 de març de 1990 va debutar al Metropolitan Opera de Nova York com a Donna Elvira a Don Giovanni. Apareix freqüentment amb les millors orquestres i en els millors teatres d'òpera del món, incloent-hi el Metropolitan de Nova York, Royal Opera House a Londres, Théâtre du Châtelet i Opéra Bastille a París, Lyric Opera de Chicago, Òpera de San Francisco, Houston Grand Opera, Wiener Staatsoper, Festival de Salzburg i Deutsche Oper Berlin.
Destaca la seva col·laboració amb directors d'orquestra com Claudio Abbado, Colin Davis, Simon Rattle i Donald Runnicles.
És reconeguda internacionalment per ser una extraordinària actriu i cantant que brinda una intensitat poc comuna a cada rol. Els seus rols més coneguts són Jenůfa, Kàtia Kabànova, Salome, Leonora, Arabella, Donna Anna, Donna Elvira, Fiordiligi i Tatiana.

## Repertori principal

* Tosca (Tosca).
* Manon (Manon Lescaut).
* Salome (Salome).
* Arabella (Arabella).
* Leonore (Fidelio).
* Amelia (Un ballo in maschera).
* Elisabeth (Don Carlos).
* Amelia (Simon Boccanegra).
* Desdemona (Otello).
* Elsa (Lohengrin).
* Eva (Die Meistersinger von Nürnberg).
* Sieglinde (Die Walküre).
* Chrysothemis (Elektra).
* Jenůfa i Madrastra (Jenůfa).
* Kàtia Kabànova (Kàtia Kabànova).
* Donna Anna (Don Giovanni).
* Lisa (La dama de piques).
* Tatyana (Eugeni Oneguin).

## Discografia principal

Recitals
* Arias & Scenes (Erato)
* German Romantic Arias (Erato)
* Strauss: Orchestral Songs; Four Last Songs (DG)
* Strauss: Orchestral Songs (Sony)
* Strauss: Hölderlin Lieder (Sony)
* Excellence - The Artistry of Karita Mattila (Ondine)
* Sibelius Songs (Ondine)
* Grieg and Sibelius Songs (Erato)
* Karita Live! (Ondine)
* From the Heart of Finland (Ondine)
* Wild Rose (Ondine)
* Modern Portrait (Warner/Finlàndia)
* Best of Evergreens (Ondine)
* Karita's Christmas (Ondine)
* Marriner: Lollipops (Philips)
Òperes completes en CD i DVD:
* Beethoven, Fidelio (DG)(DVD, Metropolitan)
* Verdi, Simon Boccanegra (TDK)(DVD Florència)
* Verdi, Don Carlos (EMI) (DVD Paris)
* Janáček, Jenůfa (Erato)
* Mozart, Li nozze di Figaro (Sony)
* Mozart, Così fan tutte (Philips)
* Mozart, Don Giovanni (Philips)
* Puccini, Manon Lescaut (EMI)(DVD Metropolitan)
* Schubert, Fierrabras (DG)
* Schumann: Scenes from Goethe's Faust (Sony)
* Wagner, Die Meistersingers von Nürnberg (Decca, DG)(DVD Metropolitan)
* Weber,Der Freischütz (Philips)

## Referències

* ↑ del Rosario, Luísa. «En la intimidad. Recital de Karita Mattila» (en castellà). Mundo Clássico, 07-01-2020. [Consulta: 13 juliol 2020].
* ↑ Salazar, David. «Artist Profile: Soprano Karita Mattila, Finland's Pride & Joy» (en anglès americà). Opera Wire, 05-09-2018. [Consulta: 13 juliol 2020].

## Enllaços externs

* Cançó a la lluna de l'òpera Rusalka de Dvorak
* Cantant Sweetheart en homenatge a Salminen
* Elsa de Lohengrin a l'Òpera de París